Valter Karl Err

Valter Karl Err VR II/3 (Wehrt;Kirikuraamat. eaa3151_001_0000203_00022_m Rahvusarhiiv, Saaga1. mai / 13. mai 1899 Kuressaare – surmaaeg teadmata) oli Eesti sõjaväelane (vanemallohvitser). 

Vabadussõjas
Ta oli õppursõdur ja võitles 3. laiarööpmelisel soomusrongil. 

30. märtsist 1919 oli Tallinna Tagavarapataljoni 7. roodus, aprillist 1919 Soomusrongide Diviisi tagavarapataljoni 2. roodus. Siis läkitati kuulipildujate kursustele. Samal kuul viidi üle laiarööpmelisele soomusrongile nr 3 2. kuulipildujate komandosse.  

Osales lahingutes Landeswehri ja Punaarmee vastu Pihkva ja Narva rindel. 

Detsembris 1920 vabastati teenistusest.

Hilisem elu
Pärast Vabadussõda sai ta riigi poolt priikooli õiguse.Sõdur 37/1920 

Lõpetas kommertskooli. 1920 õppis Sõjaväe Tehnikakoolis. Seejärel töötas Kuressaares mehaanikuna. 

Oktoobris 1925 siirdus Saksamaale õppima ja edasine saatus teadmata.

Tunnustus
1920 Vabadusristi II liigi 3. järkDiplom nr 563 "Laiaroopalise soomusrongi Nr 3 wanemale alamohwitserile Walter Kaarli p. ERR'ile, hinnates wahvust, mis Teie ülesnäitanud lahingus 25 aprillil 1919 a. Landeswehri wastu" (tõenäoliselt toimus lahing 25.06.1919).Eesti Vabaduse Risti kavalerid. 2016.

Viited

Välislingid
Teadmata saatusega Vabaduse Risti kavaleride nimekiri

Kategooria:Eesti soomusronglased
Kategooria:Vabadusristi II liigi 3. järgu kavalerid
Kategooria:Vabadussõja veteranid
Kategooria:Kuressaare inimesed
Kategooria:Sündinud 1899
Kategooria:Surmaaeg puudub
Kategooria:Saaremaa inimesed